**METSAMATERJALI MÜÜGILEPING nr 3-3.6.1/2025/248**

Kuupäev vastavalt hilisemale digitaalallkirja kuupäevale

**Müüja andmed**

|  |  |  |
| --- | --- | --- |
| Riigimetsa Majandamise Keskus (RMK) | Registrikood 70004459  Mõisa/3, Sagadi küla, Haljala vald 45403 Lääne-Viru maakond | Tel 676 7500  [www.rmk.ee](http://www.rmk.ee/) |
| Esindaja | RMK turustusspetsialist Mart Enel | Mob 526 3392  [mart.enel@rmk.ee](mailto:mart.enel@rmk.ee) |
| Esindusõigus tuleneb (volitamise alus): RMK juhatuse liikme 16.01.2025 käskkiri nr 1-5/7 | | |

**Ostja andmed**

|  |  |  |
| --- | --- | --- |
| Erapuit AS | Registrikood 10136315  Raja 12, Tartu | Telefon: 58587838 |
| Esindaja | juhatuse liige Lauri Püssa | [lauri@erapuit.ee](mailto:lauri@erapuit.ee) |
| Esindusõigus tuleneb (volitamise alus): põhikiri | | |

**1. Metsamaterjali müügilepingu tüüp, müüdav Metsamaterjal ja hind**

Müüja müüb ja Ostja ostab riigimetsas raiutud Metsamaterjali, mille kogus, sortiment, asukoht, hind ja kvaliteet on sätestatud alljärgnevalt:

|  |  |  |
| --- | --- | --- |
| Sortiment, kogus ja asukoht: | Kvaliteet: | Hind: |
| **Vastavalt lisale nr 1 “Tarnegraafik”** | **Vastavalt lisale 2 “Kvaliteedinõuded”** | **Vastavalt lisale 3 “Hinnakokkulepe”** |

Käesolev leping on sõlmitud Vabariigi Valitsuse 4. jaanuari 2007. a määruse nr 1 § 5 kohaselt läbiviidud avaliku enampakkumise võitnud isikuga.

**2. Metsamaterjali üleandmine, mõõtmine ja kvaliteedi hindamine.**

**2.1.** Metsamaterjali koguse üleandmise Tarnetingimus (Incoterms 2020) ja valduse Ostjale üleandmise koht ja aeg on kokku lepitud Lepingu lisaga 1 **Tarnegraafik**. Müüja vormistab Metsamaterjali vedamiseks elektroonilise veodokumendi (edaspidi e-Veoseleht).

**2.2.** Ostja on kohustatud teatama Müüjale e-Veoselehe saatmiseks elektronposti aadressi kuni Ostja liitumiseni e-Veoselehe süsteemiga. Liitumisel kaasneb iga e-Veoselehe eest tasu teenuse pakkuja hinnakirja alusel (Tüüptingimuste p 13.3). Kuni Ostja e-Veoselehe süsteemiga liitumiseni vormistab Müüja Metsamaterjali vedamise elektroonilise dokumendi (edaspidi: **e-Veoseleht**), näidates selles ära vedamiseks antud Metsamaterjali koguse Kuupmeetrites ja edastab selle Ostjale e-postiga aadressile [lauri@erapuit.ee](mailto:lauri@erapuit.ee) ja Ostja tasub Müüjale e-Veoselehe teenustasu Müüja arve alusel.

**2.3.** Metsamaterjali mõõtmine ja kvaliteedi hindamine teostatakse Ostja laos.

**2.4.** Ostja on kohustatud Metsamaterjali üle mõõtma, hindama selle kvaliteedi ja tegema Metsamaterjali koorma vastuvõtuandmed Müüjale kättesaadavaks 2 (kahe) tööpäeva jooksul Metsamaterjali saabumisest Ostja lattu. Metsamaterjali mõõtmise ja selle kvaliteedi hindamise juures võib viibida Müüja esindaja.

Metsamaterjali koguse mõõtmine teostatakse vastavalt enampakkumise objektile Müüja poolt määratud mõõtmismeetodi alusel. Kvaliteedi hindamine teostatakse Lepingu lisa 2 **Kvaliteedinõuded** toodud juhiste alusel.

**2.5.** Metsamaterjali vastuvõtmisel koostab Ostja Metsamaterjali mõõtmise aruande (edaspidi nimetatud **Mõõtmisraport**) **pakkumuse esitamise vormi juurde lisatud vormil**. Mõõtmisraportisse peab olema kantud kogu tarnitud Metsamaterjali mõõtmist ja kvaliteedi hindamist puudutav informatsioon*.* Praaknottideks loetakse notid, mis ei vasta Lepingu lisas 2 toodud vastava sortimendi kvaliteedinõuetele. Praagi mahuks arvestatakse ainult praaknottide maht. Metsamaterjali koguse maht Metsamaterjali üleandmise-vastuvõtmise aktis tuleb määrata täpsusega kolmanda kohani peale koma.

**2.6.** Metsamaterjali kvaliteet peab vastama Lepingu lisas 2 toodud kvaliteedinõuetele. Kui Müüja poolt Ostjale üleantava Metsamaterjali koormas on kvaliteedinõuetele mittevastavat Metsamaterjali rohkem kui 10% (kümme protsenti), on Ostjal õigus keelduda kogu selle koguse Metsamaterjali vastuvõtmisest.

**2.7.** KuiMüüja sorteerib oma kulul kvaliteedinõuetele mittevastava Metsamaterjali välja või kui see on koormas eraldi mõõdetav, tasub Ostja kvaliteedinõuetele mittevastava Metsamaterjali eest hinna, mis on toodud Lepingu lisas 3 **Hinnakokkulepe**. Kvaliteedinõuetele mittevastava Metsamaterjali kogust ei arvestata Tarnegraafikuga kokku lepitud Metsamaterjali koguse hulka.

**2.8.** Müüja koostab ja saadab Ostjaletarnitud Metsamaterjali eest arve, kuhu on kantud kõigi veoselehtede numbrid, mille mõõteraportid Ostja on esitanud, vähemalt kord nädalas Ostja aadressil [arved@erapuit.ee](mailto:arved@erapuit.ee)

Juhul kui Ostja ei võimalda saada Müüjal teavet tarnitud Metsamaterjali kohta Lepingu p. 2.4 sätestatud tingimustel, on Müüjal õigus koostada arve tarnitud Metsamaterjali eest e-Veoselehel Müüja poolt lähetatud Metsamaterjali kogusega.

**2.9.** Poolel on õigus esitada teisele Poolele Metsamaterjali koguse ja kvaliteedi mittevastavusest või mõõtmistulemustega mittenõustumisest tulenevad nõuded järgmiselt: Ostja Müüjale enne Metsamaterjali koorma vastuvõtmist, Müüja Ostjale mõistliku aja jooksul peale mõõtmistulemuste kättesaamist, kuid enne Metsamaterjali vastava koguse üleandmise-vastuvõtmise akti allakirjutamist.

**2.10.** Metsamaterjali mõõtmistulemuste kontrollimiseks on Pooltel õigus teostada kontrollmõõtmisi, teatades sellistest toimingutest teisele Poolele koheselt pärast tarnitud Metsamaterjali koguse mõõtmisandmete selgumist. Metsamaterjali koorma mittevastavusest lähtuvad nõuded lahendatakse Metsamaterjali ülemõõtmise ja kvaliteedi kontrollimisega Poolte volitatud esindajate osavõtul või erapooletu mõõtja mõõtmistulemuste alusel. Müüja volitatud esindajateks on töötõendi alusel RMK puidukontrollmõõtjad.

**2.11.** Ostja mittenõustumisel RMK puidukontrollmõõtja mõõtmistulemustega on tal õigus nõuda uut mõõtmist erapooletu mõõtja poolt. Mõõtmise teostamisel erapooletu mõõtja poolt kannab sellega seotud mõõtmise kulud Ostja juhul, kui erapooletu mõõtmise tulemus on samaväärne või erineb RMK puidukontrollmõõtja mõõtmistulemusest kuni 4%. Muudel juhtudel kannab erapooletu mõõtmise kulud Müüja. Pooled aktsepteerivad erapooletu mõõtjana VMF Estonia OÜ või samaväärse sõltumatu mõõtja töötajaid.

**2.12.** Pooled lepivad lepingu täitmisega seotud kontaktandmed kokku peale lepingu sõlmimist 5 päeva jooksul edastades need poole esindaja e-posti aadressile. Poolte kontaktandmete muutumisel on vastav pool kohustatud teavitama teist poolt viivitamatult.

**3. Arvelduste kord, Maksetähtaeg ja Krediidilimiit**

Metsamaterjali müügilepinguga seonduvad arveldused tehakse Tüüptingimuste punktis 5 sätestatud tingimustel.

|  |  |
| --- | --- |
| **3.1. Maksetähtaeg**  (Tüüptingimuste art. 5) | **3.2. Krediidilimiit** |
| 30 (kolmkümmend) päeva | Tagatisele vastavas summas |

**3.3.** Müüja esitab arved Metsamaterjali eest elektrooniliselt e-posti aadressile: [arved@erapuit.ee](mailto:arved@erapuit.ee)

**3.4.** Juhul kui Ostja ei ole esitanud või tasunud Lepingu p.3.2 „Krediidilimiit“ sätestatud tingimustel tagatist, puudub Müüjal kohustus tarnida ja Ostjal õigus nõuda Lepingu Lisas 1 ”Tarnegraafik” kokkulepitud tähtajal vastavat kogust Metsamaterjali.

**3.5.** Juhul kui Ostja ei ole esitanud või tasunud Lepingu p.3.2 „Krediidilimiit“ sätestatud tingimustel tagatist 30 (kolmekümne) Päeva jooksul Lepingu sõlmimisest, on Müüjal õigus Lepingust taganeda või Leping üles öelda.

**4. Lepingu kehtivus**

|  |  |  |  |
| --- | --- | --- | --- |
| **Leping kehtib alates** (Tüüptingimuste p. 7.1) | 18.11.2025  (päev, kuu ja aasta) | **ja kehtib kuni** | 31.12.2025  (päev, kuu ja aasta) |

**5. Tüüptingimused Metsamaterjali müügilepingu osana ja Poolte täielik kokkulepe**

**5.1.** Käesolevas Metsamaterjali müügilepingus reguleerimata küsimuste osas rakendatakse Riigimetsa Majandamise Keskuse Metsamaterjali müügilepingu Tüüptingimusi (avaldatud [www.rmk.ee](http://www.rmk.ee)). Ostja kinnitab käesolevaga oma allkirjaga, et on nimetatud Tüüptingimustega tutvunud ning nende sisust teadlik. Müüjal on õigus Tüüptingimusi ühepoolselt muuta Tüüptingimustega ettenähtud viisil. Käesolev Metsamaterjali müügileping koos lisade ja Tüüptingimustega sisaldab endas Poolte täieliku kokkuleppe ja sisaldab kõiki lepingus Metsamaterjali müüki puudutavaid tingimusi, milles Pooled on soovinud kokku leppida.

**5.2.** Lepingu sõlmimisel on Lepingul järgmised lisad 1-3:

Lisa nr 1 “Tarnegraafik”;

Lisa nr 2 “Kvaliteedinõuded”;

Lisa nr 3 “Hinnakokkulepe”;

**6. Poolte andmed ja allkirjad**

**Müüja Ostja**

(allkirjastatud digitaalselt) (allkirjastatud digitaalselt)

Mart Enel Lauri Püssa